**HANKEDOKUMENDID**

**(HD / Juhised pakkujale)**

**„Täisautomaatsete defibrillaatorite ostmine“**

VEEBILEHEHANGE

(Narva Linnavalitsuse Linnamajandusameti

hankekorra § 2 p 5, § 4 lg 3 ja § 7 alusel)

Lugupeetud ettevõtjad,

Narva Linnavalitsuse Linnamajandusamet teeb Teile ettepaneku esitada pakkumusNarva Linnavalitsuse Linnamajandusameti täisautomaatsete defibrillaatorite ostmisekd.

Riigihange [veebilehehange/asjad]: **„Täisautomaatsete defibrillaatorite ostmine“.**

Hankija: Narva Linnavalitsuse Linnamajandusamet (reg. 75039729).

Rahastamisallikad: Narva linna omavahendid.

Hankelepingu eeldatav maksumus: 10 833,33 EUR (km-ta) / 13 000,00 EUR (km-ga).

Kas riigihange on jaotatud osadeks: Ei.

Kas riigihankele on lubatud esitada alternatiivseid pakkumusi: Ei.

Kas hankija kavandab pakkujatega pärast pakkumuste esitamist läbirääkimisi pidada: Ei.

Kõrvaldamis- ja kvalifitseerimistingimuste loetelu ning alltoodu tõendamiseks nõutavate dokumentide nimekiri:

|  |  |
| --- | --- |
| Kõrvaldamis-, kvalifitseerimistingimus | Nõutav dokument |
| Pakkujal puuduvad RHS § 95 lg 1, lg 4 p 8 sätestatud kõrvaldamisalused. | **Pakkuja esitab** koos pakkumusega HD Lisa 1 kohaselt vormistatud kinnituse. |

Täiendavad dokumendid:

Pakkujatel on lubatud esitada ühispakkumus riigihangete seaduses sätestatud tingimustel. Ühispakkumuse esitamisel täidavad pakkujad HD Lisa 3 kohase ühispakkumuse volikirja.

Kui käesolevas HD-s ei ole sätestatud teisti, lähtutakse pakkujatel hankemenetlusest kõrvaldamise aluste kontrollimisel, pakkujate kvalifitseerimisel, pakkumuste vastavuse kontrollimisel ning pakkumuste hindamisel riigihangete seadusest, arvestades alla riigihanke siseriikliku piirmäära jäävate hangete olemusliku eripäraga (RHS § 14 lg 1).

Hankelepingu täitmisele ei tohi kaasata isikut, kellel esinevad RHS § 95 lg 1, lg 4 p 8 nimetatud kõrvaldamise alused (RHS § 122 lg 1 ja lg 4).

Maksuvõlgade kontroll:

Maksuvõlgade kontroll toimub kaheetapiliselt:

(a) Pakkumuse esitamise ehk avamise tähtpäeva seisuga ning

(b) Hankelepingu sõlmimise päeva seisuga (seejuures hankelepingu sõlmimise päeva määrab hankija).

Kui hankija tuvastab, et pakkujal esineb käesolevas punktis sätestatud võlg, annab ta pakkujale vähemalt kolm tööpäeva maksuvõla tasumiseks või ajatamiseks. Kui pakkuja on hankija antud tähtpäevaks maksuvõla tasunud või ajatanud, ei kõrvalda hankija pakkujat või taotlejat hankemenetlusest.

Tehniline kirjeldus:

Tehniline kirjeldus on antud HD Lisa 4.

Hankedokumentide väljastamine ja selgitused: Hankija võimaldab piiramatut elektroonilist juurdepääsu hankedokumentidele ja nende lisadele, mis on avalikult kättesaadavad Narva linna veebilehel [www.narva.ee](http://www.narva.ee)

Huvitatud isikute registreerimine: Huvitatud isikutel on võimalus ennast veebilehel hankekutse saanud isikuna registreerida, avaldades hankijale oma kontaktandmed. Hankedokumendid ja nende lisad elektroonselt välja võtnud isikute registreerimine toimub Hankija kontaltisiku elektronposti teel vabas vormis teate edastamisega.

Hankija ei vastuta e-posti side korrapärase toimimise eest. Registreerimisteate edastanud huvitatud isik on kohustatud veenduma, et hankija on registreerimisteate kätte saanud.

Registreerimine pole pakkumuse esitamise eelduseks, kuid hankedokumentide kättesaamise registreerimata jätmisel ei vastuta hankija huvitatud isiku informeerimiskohustuse nõuetekohase täitmise eest.

Pakkumuse hinna väljendamise viis ja rahaühik:

Pakkumuse hind esitatakse HD kohaselt ning pakkumuse hind tuleb väljendada ranges vastavuses Pakkumuse maksumusetabeliga (HD Lisa 5) käibemaksuga ja ilma. Täiendavate maksetingimuste esitamine on keelatud. Pakkumuse rahaühikuks on euro (EUR).

Pakkumuse koostamine ja esitamine: Pakkumus koostada eesti keeles, ühes eksemplaris ning esitada digitaalselt e-posti aadressile narvahanked@narva.ee

Hankija ei vastuta e-posti side korrapärase toimimise eest.

Pakkujad täidavad HD Lisa 1 kohase vormi, avaldades hankijale oma üldandmed. Pakkuja esitab HD Lisa 2 kohase volikirja juhul, kui pakkumusele alla kirjutanud isik või isikud ei ole registrikaardile kantud juhatuse liikmed.

Pakkumuse esitamise aeg ja koht: **hiljemalt 16.08.2023 kell 10:00**

Pakkumuse jõusolek: Pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

Pakkumuse avamise aeg ja koht: **16.08.2023 kell 10:30**

Hindamiskriteerium: Pakkumuste ainsaks hindamiskriteeriumiks on pakkumuse maksumus. Edukaks tunnistatakse madalaima hinnaga pakkumus (RHS § 85 lg 4).

Kõigi pakkumuste tagasilükkamine:

1. Juhul, kui kõik esitatud pakkumused ületavad hanke eeldatavat maksumust, on Hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 2).
2. Hankijal on õigus lükata tagasi kõik pakkumused juhul, kui:
* hankemenetluse käigus muutuvad hanke väljakuulutamise eeldused, mis muudavad hanke realiseerimise võimatuks, seal hulgas, kui kõik esitatud pakkumused ületavad hankija rahalisi võimalusi (RHS § 116 lg 1 p 2);
* hankelepingu sõlmimine on muutunud võimatuks või ebaotstarbekaks Hankijast sõltumatutel põhjustel.

Hankemenetluse kehtetuks tunnistamine: Hankijal on õigus tunnistada riigihankemenetlus omaalgatuslikult kehtetuks eelkõige siis, kui hankemenetluse kestel on hankijale saanud teatavaks asjaolu, mis välistab või muudab hankija jaoks ebaotstarbekaks hankelepingu sõlmimise esitatud tingimustel, samuti siis, kui hankelepingu sõlmimine etteantud tingimustel ei vastaks muutunud asjaolude tõttu enam hankija varasematele vajadustele või ootustele (RHS § 73 lg 3 p 6).

Seadmete tarnimise tähtaeg: **2 (kaks) nädalat hankelepingu sõlmimisest arvates.**

Hankelepingu olulised tingimused:

Hankeleping sõlmitakse vastavalt lisatud lepinguprojektile (HD Lisa 6).

Ette antud lepingutingimused pole läbiräägitavad. Lepingut saab muuta RHSis sätestatud juhtudel. Lepingu muudatused vormistatakse kirjalikult lepingu lisana. Kirjaliku vormi mittejärgimisel on muudatused tühised.

Tellija võib Lepingu kehtivuse ajal suurendada või vähendada korrashoiuteenuste mahtusid, lisades sinna või võttes maha hooldatavaid kinnisvara objekte, mis vormistatakse kirjalikult Lepingu Lisana. Lepingu maksumuse muutmisel on arvestusühikuks ühe ruutmeetri maksumus, mis määratakse kindlaks, jagades hoolduse kogumaksumuse hooldatava kinnisvara kogupinnaga.

Hankelepingu sõlmimine:

Hankeleping allkirjastatakse **5 (viie) tööpäeva jooksul** pakkujatele pakkumuse edukaks tunnistamise otsuse väljasaatmise päevast arvates. Juhul, kui pakkuja pole eelnimetatud tähtaja jooksul teostanud hankelepingu sõlmimiseks nõutavaid toiminguid, loetakse pakkuja oma pakkumuse tagasi võtnuks.

Riigihanke eest vastutav isik: Igor Aal, Narva Linnavalitsuse Linnamajandusameti varade osakonna peaspetsialist, e-post: igor.aal@narva.ee , tel: (+372) 56157298.

**Lisad :**

Lisa 1. Pakkuja kinnitus.

Lisa 2. Pakkuja esindaja volikiri (vajadusel).

Lisa 3. Ühispakkumuse volikiri (vajadusel).

Lisa 4. Tehniline kirjeldus koos lisadega.

Lisa 5. Pakkumuse maksumustabel.

Lisa 6. Hankelepingu projekt.

**Lisa 1. Pakkuja kinnitus**

Hankija nimi: Narva Linnavalitsuse Linnamajandusamet

Riigihanke nimetus:Täisautomaatsete defibrillaatorite ostmine

Pakkuja nimi:

Pakkuja registrikood:

**PAKKUJA KINNITUS**

1. Käesolevaga kinnitame, et meil puuduvad RHS § 95 lg 1, lg 4 p 8 nimetatud hankemenetlusest kõrvaldamise asjaolud. Kinnitame, et vastame täielikult hankedokumentides esitatud kvalifitseerimistingimustele ning meil on kõik võimalused ja vahendid hankelepingu täitmiseks.
2. Oleme tutvunud hankedokumentide ja nende lisadega ning kinnitame, et nõustume täielikult hankija esitatud tingimustega.
3. Kõik käesolevale pakkumusele lisatud dokumendid moodustavad selle lahutamatu osa.
4. Kinnitame pakkumuses kõigi hanketeates ja hankedokumentides esitatud tingimuste ülevõtmist ja esitame pakkumuse üksnes kõigi nende asjaolude kohta, mille kohta hankija soovib võistlevaid pakkumusi.
5. Meile on antud võimalus saada täiendavat informatsiooni hankedokumentide sisu kohta ning tutvuda kõikide projekteerimiseks ja ehitustööde teostamiseks vajalike dokumentide ja asjaoludega. Kinnitame, et meile esitatud informatsioon on hankelepingu nõuetekohaseks täitmiseks piisav.
6. Juhul, kui meie pakkumus on ühispakkumus, vastutavad kõik ühispakkujad hankelepingu täitmise eest solidaarselt.
7. Meie pakkumus on jõus vähemalt 90 (üheksakümmend) kalendripäeva, pakkumuste esitamise tähtpäevast arvates.

INFORMATSIOON PAKKUJA KOHTA

|  |  |
| --- | --- |
| Ärinimi: |  |
| Äriregistri registrikood |  |
| Käibemaksukohustuslase reg.nr: |  |
| Tegevuskoha aadress: |  |
| Telefon: |  |
| E-posti aadress: |  |
| Kodulehekülg: |  |
| Pangakonto number: |  |
| Panga nimi: |  |
| Kontaktisik käesoleval pakkumusel (nimi, telefon, e-posti aadress): |  |

II. INFORMATSIOON ÜHISPAKKUMUSE KOHTA

(vastav ruut on märgistatud kaldristiga)

|  |  |  |
| --- | --- | --- |
| Pakkumus on ühispakkumus: | Jah: [ ]  | Ei: [ ]  |

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 2. Pakkuja esindaja volikiri**

Hankija nimi: Narva Linnavalitsuse Linnamajandusamet

Riigihanke nimetus:Täisautomaatsete defibrillaatorite ostmine

Pakkuja nimi:

Pakkuja registrikood:

**PAKKUJA ESINDAJA VOLIKIRI**

**Käesolevaga volitab** \_\_\_\_\_\_\_\_\_\_\_\_\_\_\_\_\_ *(pakkuja ärinimi)* \_\_\_\_\_\_\_\_\_\_\_\_\_\_\_\_\_\_\_\_ *(volitaja nimi ja ametikoht)* **isikus** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(volitatava ees- ja perenimi ning isikukood)* **olema pakkuja ametlik esindaja ja allkirjastama pakkumust ülalnimetatud riigihankele.**

Volitatava allkirjanäidis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Käesolev volikiri hõlmab volitust hankelepingule allakirjutamiseks ning on antud ilma edasi-volitamise õiguseta.

Volikiri kehtib kuni pakkumuse jõusoleku tähtaja lõpuni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 3. Ühispakkumuse volikiri**

Hankija nimi: Narva Linnavalitsuse Linnamajandusamet

Riigihanke nimetus:Täisautomaatsete defibrillaatorite ostmine

Pakkuja nimi:

Pakkuja registrikood:

**ÜHISPAKKUMUSE VOLIKIRI**

Käesolevaga kinnitame, et alljärgnevalt loetletud isikud moodustavad ühispakkujad ühispakkumuse esitamiseks:

|  |  |  |  |  |  |
| --- | --- | --- | --- | --- | --- |
| Jrk | Pakkuja nimi | Pakkuja registrikood | Pakkuja aadress | Allkirjaõigusliku isiku nimi | Allkirjaõigusliku isiku allkiri |
| 1. |  |  |  |  |  |
| 2. |  |  |  |  |  |

(vajadusel lisada või kustutada ridu)

Ühispakkujate juhtivaks pakkujaks on:

|  |  |
| --- | --- |
| Pakkuja nimi |  |
| Pakkuja registrikood |  |
| Pakkuja aadress |  |
| Allkirjaõigusliku isiku nimi |  |
| Allkirjaõigusliku isiku allkiri |  |

Ühispakkujad volitavad juhtiva pakkujana nimetatud isikut tegutsema ühispakkujate juhtiva pakkujana hankemenetlusega, hankelepingu sõlmimisega ning hankelepingu täitmisega seotud toimingute tegemisel, esindades ühispakkujaid suhetes hankijaga.

Kinnitame, et hankelepingu sõlmimisel vastutavad kõik ühispakkujad solidaarselt hankelepingu täitmise eest.

Kinnitame, et kõik ühispakkumuse esitanud ühispakkujad jäävad pakkumusega seotuks ning on valmis täitma oma kohustusi kuni kõikide hankelepingust tulenevate kohustuste täitmiseni.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 4. Tehniline kirjeldus**

Hankija nimi: Narva Linnavalitsuse Linnamajandusamet

Riigihanke nimetus:Täisautomaatsete defibrillaatorite ostmine

**TEHNILINE KIRJELDUS**

1. **Hanke ese**

Hanke lähteülesanne on hankida 5 (viis) täisautomaatset defibrillaatorit (komplekti kuulub seade, aku, elektroodid, tarvikute komplekt, seadmekott, seinasahtel koos elustamisjuhistega plastikkaardil, mis on eesti keeles) Narva Linnavalitsuse Linnamajandusametile.

Hankijana jätame endale õiguse vastavalt linna eelarves eraldatud rahalistele vahenditele vähendada hanke mahtu sõltuvalt hinnapakkumises toodud konkreetsetest ühikute hindadest. Samuti juhul kui kõik pakkumused ületavad hanke eeldatava maksumuse jätab hankija endale õiguse sõlmida hankeleping peale täiendava finanseerimist.

1. **Hanke ese omadused, garantii-, hooldustingimused ja tarnimine**
	1. Tehnilised näitajad

Täisautomaatse defibrillaatori omadused ja selle hankimine peab vastama järgmistele tingimustele:

* Pakutav seade peab olema uus.
* Pakutav seade peab omama kasutusluba Euroopa Ühenduse riikides ning vastama standardile IEC 60601-2-4:2003 või uuem.
* Pakutav seade käivitub ühe liigutusega.
* Seadmel on eestikeelne hääljuhis, hääl selge diktsiooniga
* Seadmel saab vahetada keeli (vähemalt eesti, vene ja inglise keel)
* Seade analüüsib südametegevust ja annab vajadusel elektrišoki
* Seadmel on sisemälu südametegevuse salvestamiseks elustamise protsessis
* Seade teeb regulaarselt korrasoleku teste ja annab sellest vastavalt märku (kerge visuaalselt tuvastada);
* Seadmega on kaasas eestikeelne kasutusjuhend
* Defibrillaatoril peavad olema korduvkasutusega defibrillatsiooniplaadid täiskasvanute ja laste defibrilleerimiseks
	1. Garantii- ja hooldustingimused
* Pakutava seadme garantiiaeg peab olema vähemalt 12 kuud alates seadme üleandmisest.
* Pakkuja tagab garantiiajal seadme tasuta täishoolduse (korraline hooldus ja remont rikete kõrvaldamiseks koos kõigi varuosadega).
* Pakkuja tagab garantiiperioodi jooksul tasuta kasutaja ja Hankija inseneride konsultatsioonid.
* Seadme rikkest tulenev tööseisak ei või ületada 5 tööpäeva.
* Pakkuja tagab alates seadme üleandmisest selle töökorras oleku ja kasutamisvalmiduse vähemalt 355-ks päevaks kalendriaastas. Seadme hooldusest, puudulikust hooldusest või riketest tingitud summaarne seiskumine ei tohi kesta üle 10 (kümme) tööpäeva ühe kalendriaasta kohta.
* Seade loetakse hankija poolt töökorras ning kasutusvalmiduses olevaks ka perioodil, mil pakkuja tagab hankijale seadme tehnilise vm rikke korral lepingu objektiga samaväärse töökorras asendusseadme.
* Pakkuja on kohustatud korraldama ja teostama lõpliku korralise garantiihoolduse vahetult enne garantiiperioodi lõppu, informeerides sellest vähemalt 2 nädalat ette. Garantiihoolduse käigul tuvastatud puudused kuuluvad garantiikorras parandamisele, va. kui puudused ei tekkinud väärkasutamise tõttu.
* Pakkumises esitada ülevaade pakkujapoolsetest hoolduse ja remondi võimekustest, tõendada piisava kompetentsiga ja riigikeeles töövõimelise hooldepersonali olemasolu Eestis.
* Pakkuja peab esitama manuaalist (tootja poolsed soovitused) väljavõtte hoolduse kohta, mis sisaldab kõiki tootja poolt seadmele ette nähtud reglemendijärgseid hooldustöid, kõiki korralistel hooldustöödel kasutatavate seadmete, tööriistade, testkehadega seotud kulusid, samuti kulumaterjale, tööjõukulu, transpordikulu ja muid seonduvaid kulusid; varuosi, mida tootja on ette näinud korraliste hoolduse käigus ettenähtud ajaperioodi või töötundide möödudes vahetada, täielikku elektriohutuse mõõtmisi vähemalt üks kord aastas.
	1. Tarnimine ja üleandmine
* Seade loetakse üleantuks kui on teostatud edukas katsekäivitus, ning on üleantud kasutusjuhendid. Seadme üleandmise kohta koostatakse kahepoolne kasutussevõtu akt.
* Seadme ostmisega kaasneb selle paigaldamine vastavasse asukohta, ettevõttesisese teekonna mahamärkimine (märgistamine eeldab kleebiste olemasolu) seadmeni
* Paigaldamise järgselt ja üleandmisel esitab pakkuja kõik sertifikaadid ja tunnistused, mis kinnitavad seadme vastavust Eestis kehtivatele meditsiiniseadmetele kehtestatud nõuetele
* Tarnetähtaeg: hiljemalt 2 nädala jooksul alates lepingu sõlmimisest.
* Tarnekoht: Peetri plats 3-23, Narva.

**Lisa 5. Pakkumuse maksumustabel**

Hankija nimi: Narva Linnavalitsuse Linnamajandusamet

Riigihanke nimetus: Täisautomaatsete defibrillaatorite ostmine

Pakkuja nimi:

Pakkuja registrikood:

**PAKKUMUSE MAKSUMUSTABEL**

|  |  |  |  |  |  |
| --- | --- | --- | --- | --- | --- |
| № | Seade nimetus | Mõõtühik | Kogus | Ühiku hing | **Kokku maksumus**  |
| 1. | Defibrillaator | tk | 5 |   |   |
| **Kokku** |   |
|  | **Käibemaks 20%**  |   |
|  | **Pakkumuse maksumus kokku koos käibemaksuga** |  |

**Märkused:**

1. Pakkumise hind sisaldab ka need kulud, mis ei ole küll otseselt kirjeldatud hankekutses ega näidatud pakkumuse tehnilise kirjelduses, kuid mille tegemine on mõistlikult vajalik lepingu eesmärgi saavutamiseks.

2.    Juhul, kui kõik esitatud pakkumused ületavad hanke eeldatavat maksumust, on hankijal õigus sõlmida hankeleping peale lisafinantseerimise saamist. Lisafinantseerimise saamata jäämisel on hankijal õigus teha põhjendatud kirjalik otsus kõigi pakkumuste tagasilükkamise kohta (RHS § 116 lg 1 p 2).

3. Hankijana jätame endale õiguse: vastavalt linna eelarves eraldatud rahalistele vahenditele vähendada hanke mahtu sõltuvalt hinnapakkumises toodud konkreetsetest ühikute hindadest. Samuti juhul kui kõik pakkumused ületavad hanke eeldatava maksumuse jätab hankija endale õiguse sõlmida hankeleping peale täiendava finanseerimist.

Kuupäev: \_\_\_\_\_\_\_\_\_\_\_\_\_\_\_\_

Pakkuja esindaja nimi: \_\_\_\_\_\_\_\_\_\_\_\_\_\_\_\_

Esindaja allkiri: \_\_\_\_\_\_\_\_\_\_\_\_\_\_\_\_

**Lisa 6. Hankelepingu projekt**

**TARNELEPING nr**

*Kuupäev digitaalallkirjas*

1. **LEPINGU POOLED**

**Hankija/Tellija**

Nimi **Narva Linnavalitsuse**

 **Linnamajandusamet**

Asutuse registrikood 75039729

Asukoht Peetri plats 3, 20308 Narva

Telefon +372 35 99155

E-post linnamajandus@narva.ee

Esindaja Natalja Šibalova, direktor

Esinduse alus Ameti põhimäärus

**Müüja/Tarnija**

Nimi

Registrikood

Asukoht

Telefon

E-post

Esindaja

Esinduse alus

*Edaspidi nimetatud ka eraldiseisvalt „Pool“ või koos ja ühiselt „Pooled“, sõlmisid käesoleva tarnelepingu (edaspidi „Leping“), võttes aluseks veebilehehanke* **„Täisautomaatsete defibrillaatorite ostmine“** (*hankekutse nr xx) tulemused (LMA xx.xx.2023 hankekomisjoni protokoll), olles kokku leppinud alljärgnevas:*

**2. LEPINGU ESE**

2.1. Lepingu Esemeks on täisautomaatsete defibrillaatorite (edaspidi "Asjad") müük ja tarnie hanke „Täisautomaatsete defibrillaatorite ostmine“ hankedokumentides fikseeritud mahus ja tingimustel ning kohaletoimetamine Tellija määratud kohta, samuti muud nimetatud hanke eesmärgiga seotud ning sellest tulenevad tööd ja toimingud kuni Asjade lõpliku vastuvõtmiseni Tellija poolt, samuti garantiiaegsed toimingud (edaspidi "Müük").

2.2. Müüja kohustub tarnima **kahe nädala jooksul lepingu sõlmimisest arvates** veebilehehanke „Täisautomaatsete defibrillaatorite ostmine“ raames Tellija poolt nimetatud tarnimiskohta aadressil**:** Peetri plats 3-23, Narva (edaspidi Tarnimiskoht) defibrillaatoridja nende tarvikud ning dokumentatsioon vastavalt hankedokumentides toodud kirjeldusele ja kvaliteedi nõuetele.

2.3. Poolte õiguste ning kohustuste aluseks on Leping oma lisadega, VÕS, Eesti Vabariigis kehtivad eeskirjad ja standardid ning muud Lepingu esemeks olevaid asju käsitlevad tehnilised dokumendid. Lepingu raames termin "Leping" hõlmab endas kõiki eelnevalt loetletud dokumente, kui konkreetsest sättest ei tulene teisiti.

2.4. Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu normatiivakti sätet ega ühtki endale varem sõlmitud lepingute ja kokkulepetega võetud kohustust.

**3. LEPINGU DOKUMENDID**

3.1. Lepingu dokumendid koosnevad käesolevast Lepingust, Lepingu lisadest ning Lepingu muudatustest, milles kirjalikult lepitakse kokku pärast käesolevale Lepingule allakirjutamist.

3.2. Käesolevale Lepingule on Lepingu sõlmimisel lisatud järgmised lisad:

3.2.1. Eelarve (Lisa 1);

3.2.2. Tehnilinekirjeldus (Lisa 2).

3.3. Juhul, kui eespool loetletud Lepingu lisades ja dokumentides esineb vasturääkivusi, ebakõlasid või erinevusi, siis dokumentide pädevusjärjestus on järgmine (ülimuslikkuse jõud kahaneb ülalt alla):

3.3.2. HD koos lisadega;

3.3.4. Pakkumus.

**4. MÜÜJA KOHUSTUSED JA ÕIGUSED**

**Müüja kohustub:**

4.1. üle andma Tellija omandisse Lepingu esemeks olevad Asjad;

4.2. tagama Asjade kvaliteedi ja vastavuse Lepingu tingimustele;

4.3. kooskõlastama Tellijaga tarne detailse ajagraafiku ning kohale toimetama Asjas Tellija poolt määratud tarnimise kohta ning Tellija poolt määratud tähtpäeval.

4.4. tagama Asjade kvaliteeti ning vajadusel kindlustama Asjad transportimise ajaks;

4.5. hüvitama täies ulatuses oma tegevuse või tegevusetusega Hankijale ja kolmandatele isikutele tekitatud kahjud. Vaidluste korral määrab kahjude tekkepõhjused kõigi osapoolte poolt aktsepteeritud sõltumatu ekspert;

4.6. teostama Asjade kasutuskõlblikkust tagavad tööd kõigi Hankedokumentides nõutud funktsioonide täitmiseks;

4.7. toimetama kohale Asjad Hankija poolt määratud tarnimise kohta ilma täiendavate kulutusteta Hankijale;

4.8. Asjade üleandmisel esitama Hankijale kõik Asjade nõuetekohaseks kasutamiseks vajalikud dokumendid (seal hulgas kasutus- ja hooldusjuhendid ning garantiitingimused koos garantiikirjadega);

4.9. tagama Asjade vastavuse Hankedokumentide tehnilisele kirjeldusele. Asjade mittevastavuse ilmnemisel Lepingus sätestatud tingimustele kõrvaldama omal kulul Hankija poolt määratud tähtajaks Asjade puudused, vajadusel tarnides Tellija täiendavalt vähemtarnitud osa Asjadest, vahetades Lepingus sätestatud tingimustele mittevastavad asjad nõuetekohaste Asjade vastu või hüvitama Hankijale Asjade vastavuse tagamiseks tehtavad kulutused.

4.10. lahendama Tellija pretensioonid Asjade mittevastavuse kohta viivitamatult, kuid hiljemalt viie (5) tööpäeva jooksul pärast mittevastavusest teatamist;

4.11. teatama Hankijale kirjalikult viivitamatult, kuid mitte hiljem kui kolme (3) tööpäevajooksul alates vastavate asjaolude ilmnemisest, tarnetähtaegadest mittekinnipidamise vajadusest või muudest asjaoludest, mis takistavad Lepinguliste kohustuste täitmist. Kui Müüja ei teata Hankijale kohaselt nimetatud asjaoludest, puudub tal õigus nõuda Hankijalt Lepingu tingimuste muutmist. Hankijal on õigus mitte aktsepteerida Müüja poolseid ettepanekuid või muid Müüja poolt teavitatud või mitteteavitatud asjaolusid kui Müüja poolset õigustust mitte kinni pidada Lepingu tingimustest;

4.12. Lepingu vahetul täitmisel alltöövõtjate kasutamine on lubatud üksnes Hankija kirjalikul nõusolekul. Hankijalt nõusolekut taotlemata on alltöövõtjate kasutamine lubatud juhul, kui Müüja on andmed alltöövõtjate kohta esitanud Lepingu sõlmimise aluseks oleva hankemenetluse käigus esitatud pakkumuses ning Müüja poolt kasutatavate alltöövõtjate ning nende poolt teostatava alltöövõtu suurus ja iseloom ei erine pakkumuses esitatust.

**Müüjal on õigus:**

4.13. saada Tellijalt Asjade eest tasu vastavalt Lepingus sätestatud tingimustele ja korrale.

**5. TELLIJA ÕIGUSED JA KOHUSTUSED**

**Tellija kohustub:**

5.1. tasuma Asjade eest vastavalt Lepingus sätestatud tingimustele ja korrale.

5.2. võtma Asjad üle tarnimise kohas kokkulepitud tähtajal.

**Tellijal on õigus:**

5.3. Lepingus sätestatud tingimustele mittevastava asja tarnimisel keelduda Asjade eest tasumisest kuni Müüja poolt Lepingu punktis 4.9 sätestatud kohustuste kohase täitmiseni. Juhul, kui Müüja ei taga Tellija poolt määratud tähtaja jooksul Asjade Lepingu tingimustele vastavust on Hankijal õigus keelduda Asjade eest tasumisest ning nõuda Müüjalt Asjade äraviimist Hankija territooriumilt Hankija poolt näidatud tähtaja jooksul. Eelnimetatud Hankija nõude Müüjapoolsel mittetäitmisel on Hankijal õigus kohalejäänud Asjad müüa, hävitada või kasutusse võtta ilma Müüjale täiendavat tasu maksmata.

5.4. kasutada õiguskaitsevahendeid (sh. taganeda Lepingust või öelda Leping üles) samuti nõuda Lepingus sätestatud juhtudel leppetrahve, kui Müüja ei pea kinni Lepingus, selle lisades või muudes Lepingu juurde kuuluvates dokumentides sätestatud tähtaegadest, kvaliteedinõuetest, maksumusest, samuti kui Müüja ei täida või täidab mittekohaselt muid endale Lepinguga võetud kohustusi.

**6. TÄHTAJAD**

6.1. Lepingu täitmise, s.o Asjade tarnimise tähtaeg on hiljemalt **kaks nädalat lepingu sõlmimisest arvates**.

6.2. Asjadele antav garantii tähtaeg algab Asjade üleandmise päevast ning kestab lepingu p.9.4 sätestatud tingimustel.

6.3. Müüja peab kooskõlastama Tellijaga Asjade tarnimise tähtpäeva hiljemalt **üks nädal enne tarnimispäeva.**

**7. LEPINGU HIND JA TASUMISE KORD**

7.1. Käesoleva Lepingu hind moodustab koos käibemaksuga  **eurot** (edaspidi **Lepingu hind**).

7.2. Lepingu hind sisaldab Asjade müügihinda ning kõiki tarnimise ja kohale toimetamisega kulutusi, samuti kõiki Müüja poolt kantavaid kulutusi Tellija poolse hanke eesmärgi saavutamiseks. Lepingu hind ei kuulu muutmisele inflatsioonist või muudest teguritest tulenevalt.

7.3. Tellija maksab Lepingu hinna ühes osas 15 (viieteistkümne) kalendripäeva jooksul pärast Asjade üleandmist Tellijale ning vastava e-arve Tellijale esitamist, kusjuures Müüjal tekib e-arve esitamise õigus üksnes pärast Tellija poolt Asjade üleandmise-vastuvõtmise aktile allakirjutamist.

**8. POOLTE ESINDAJAD**

8.1. Müüjat esindab:

-

8.2. Tellijat esindab:

-

**9. ASJADE KVALITEET, GARANTII JA TAGATIS**

9.1. Asjade kvaliteet peab vastama Lepingus ning Lepingu lisades sätestatud kvaliteedinõuetele või olema kõrgem, vastates antud kaubale kehtestatud kvaliteedinõuetele. Juhul, kui hankedokumentide erinevates dokumentides esineb erineva rangusega tingimusi, arvestab Tarnija kõige rangemate tingimustega.

9.2. Juhul, kui Tellija avastab kauba vastuvõtmisel Asjade mittekvaliteetsuse, kohustub ta sellest koheselt teatama Tarnijale ja taotlema Tarnija esindaja kohalekutsumist. Tarnija esindaja juuresolekul koostatakse kolmepoolne akt Asjade puuduste kohta.

9.3. Lepingu tingimustele mittevastavate Asjade üleandmisel on Tellijal õigus:

9.3.1. Alandada Lepingu hinda;

9.3.2. Nõuda Müüjalt puudustega Asjade tasuta asendamist Tellija poolt määratud tähtajaks. Müüja kannab kõik mittekvaliteetse kauba parandamisega või asendamisega seotud kulud. Kui Tellija nõuab õigustatult kauba parandamist ja Müüja ei tee seda 14 päeva jooksul, võib Tellija anda selle tegemise kolmandatele isikutele ning nõuda Müüjalt selleks tehtud kulutuste hüvitamist.

9.4. Müüja annab Asjadele **2 aastase garantii,** millega on hõlmatud kõik asjade garantiiajal ilmnenud puudused või defektid. Nimetatud garantii tähtaeg algab Asjade üleandmise-vastuvõtmise akti allkirjastamisest Tellija poolt.

9.5. Garantiiaja kestel ilmnenud või tekkinud Asjade Lepingu tingimustele mittevastavused kõrvaldab Müüja omal kulul võimaliku1t kiiresti pärast nende avastamist. Kõrvaldamise tähtaeg lepitakse Poolte poolt kokku kahepoolselt allkirjastatud protokollis hiljemalt kolme (3) tööpäeva jooksu1 Müüjale teatamisest. Olenevalt mittevastavuse iseloomust ja keerukusest kohustub Müüja mittevastavuse kõrvaldama hiljemalt kolmekümne (30) päeva jooksul. Kui Müüja keeldub eelnimetatud protokollile alla kirjutamast või ei kõrvalda eeltoodud mittevastavusi õigeaegselt, on Tellijal õigus mittevastavused ise kõrvaldada või Lepingu tingimustele mittevastavad Asjad asendada ning Müüja on kohustatud Tellijale hüvitama kõik nimetatud mittevastavuste kõrvaldamisega seonduvad kulud vastavalt Tellija poolt esitatud arvetele.

**10. POOLTE VASTUTUS**

10.1. Lepinguga võetud kohustuste täitmata jätmise eest või mittenõuetekohase täitmise eest (Lepingu rikkumine) vastutavad Pooled Lepinguga ja Eesti Vabariigi õigusaktidega ettenähtud korras ja ulatuses.

10.2. Kuni Asjade üleandmiseni Tellijale lasub Müüjal Asjade kahjustumise ja juhusliku hävimise riisiko.

10.3. Tellija maksab Müüjale arve tasumisega viivitamise korral viivist 0,05% arve summast iga viivitatud päeva eest.

10.4. Lepingus sätestatud tähtaegade, sh asjade tarnimise tähtaja rikkumise korral tasub Müüja Tellijale leppetrahvi 100 eurot iga Lepingus sätestatud tähtaja ületanud päeva eest.

10.5. Igakordse lepingulise kohustuse rikkumise eest, mida ei ole Lepingu p-s 10.4 nimetatud, maksab Müüja Tellijale leppetrahvi 10% Lepingu hinnast.

10.6. Leppetrahvi kohaldamise aluseks olev lepingurikkumine fikseeritakse Tellija poolse Lepingu mittekohase täitmise aktiga, mis tehakse Müüjale kirjalikus vormis teatavaks 10 (kümne) tööpäeva jooksul akti koostamisest arvates. Tellijal on õigus pidada Lepingus sätestatud korras arvutatud leppetrahvid kinni Müüjale makstavast tasust. Leppetrahvi nõudmine ei välista Tellija õigust nõuda Müüjalt Lepingu täitmist ja/või kahjude hüvitamist. Tellijal on õigus leppetrahv tasaarvestada Töövõtjale tasumata arvetega Lepingu alusel koostatud akti alusel.

**11. ÜLEANDMINE JA VASTUVÕTMINE**

11.1. Asjade üleandmine-vastuvõtmine toimub Tellija poolt määratud ajal ja kohas.

11.2. Müüja esitab Tellijale allkirjastatud üleandmise-vastuvõtmise akti, mille Tellija vaatab läbi ja tagastab Müüjale enda esindaja poolt allkirjastatult hiljemalt viiendal (5) päeval pärast akti saamist Müüjalt, vastuvõtmisest keeldumise korral esitab Tellija Müüjale kirjalikult motiveeritud otsuse vastuvõtmisest keeldumise kohta sama aja jooksul.

11.3. Asjade juhusliku hävimise või kahjustumise riisiko läheb Müüjalt Tellijale üle Asjade vastuvõtmisel Tellija poolt.

11.4. Puudustega Asjade üleandmise korral kannab Müüja Asjade juhusliku hävimise või kahjustamise riisikot kuni Asjade vastuvõtmiseni Tellija poolt vastavalt Lepingu punktile 1

**12. OMANDIÕIGUSE ÜLEMINEK**

12.1. Asjade omandiõigus ning juhusliku hävimise riisiko läheb Müüjalt Tellijale üle Asjade üleandmise-vastuvõtmise akti allkirjastamise hetkest mõlema Poole poolt.

**13. LEPINGUST TAGANEMINE JA ÜLESÜTLEMINE**

13.1. Igal Pooltel on õigus Lepingust taganeda, kui teine Pool viivitab Lepingus sätestatud kohustuste täitmisega rohkem kui 15 (viisteist) päeva.

**14. LÕPPSÄTTED**

14.1. Leping jõustub selle allakirjutamise momendist Poolte esindajate poolt ning kehtib kuni Poolte poolt endale Lepinguga võetud kohustuste kohase täitmiseni.

14.2. Kõik Pooltevahelised teated seoses Lepingu täitmisega esitatakse teisele Poolele kirjalikult Poolte poolt Lepingus fikseeritud aadressidel või mõnel muul aadressil, mida üks Pool on teisele Poolele kirjalikult teatavaks teinud.

14.3. Kõikidest muudatustest Poolte andmetesse kohustuvad Pooled teisele Poolele teatama viivitamatult, kuid mitte hiljem kui viie (5) tööpäeva jooksul alates vastavate muudatuste toimumisest.

14.4. Lepingust tulenevad vaidlused lahendatakse Viru Maakohtus.

**POOLTE ALLKIRJAD**

 **Hankija:**  **Müüja:**

(allkirjastatud digitaalselt) (allkirjastatud digitaalselt)

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Natalja Šibalova Ivari Roosileht

Narva Linnavalitsuse Adamlights AS

Linnamajandusameti Juhatuse liige

direktor